
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 199 

1 Οκτωβρίου 2009 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

157. Κατάτμηση του Τμήματος Ιταλικής και Ισπανικής 

Γλώσσας και Φιλολογίας της Φιλοσοφικής Σχολής 
του Εθνικού και Καποδιστριακού Πανεπιστημίου 
Αθηνών. 1 

158. Επαγγελματική κατοχύρωση των πτυχιούχων του 

Τμήματος Μοριακής Βιολογίας και Γενετικής του 
Δημοκριτείου Πανεπιστημίου Θράκης. 2 

159. Επαγγελματική κατοχύρωση των πτυχιούχων 

των τμημάτων Κοινωνιολογίας. 3 

160. Ίδρυση θέσεων Διδακτικού Ερευνητικού Προσω¬ 
πικού στο Ιόνιο Πανεπιστήμιο. 4 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΟΜ. 157 
Κατάτμηση του Τμήματος Ιταλικής και Ισπανικής Γλώσ¬ 
σας και Φιλολογίας της Φιλοσοφικής Σχολής του 
Εθνικού και Καποδιστριακού Πανεπιστημίου Αθη¬ 
νών 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 6 παρ. 6 του ν. 1268/1982 «Για τη δομή 
και λειτουργία των Ανωτάτων Εκπαιδευτικών Ιδρυμά¬ 
των» (Α' 87), όπως το τελευταίο άρθρο συμπληρώθηκε 
με τις περ. α και β της παρ. 1 του άρθρου 48 του ν. 1404/ 
1983 «Δομή και λειτουργία των Ανωτάτων Τεχνολογικών 
Ιδρυμάτων» (Α' 173), τροποποιήθηκε με την περ. α της 
παρ. 2 του άρθρου 15 του ν. 2640/1998 «Δευτεροβάθμια 
Τεχνική Επαγγελματική Εκπαίδευση και άλλες διατά¬ 
ξεις» (Α' 206) και συμπληρώθηκε με το εδαφ. β της παρ. 
1 του άρθρου 3 του ν. 3027/2002 «Ρύθμιση θεμάτων 
Οργανισμού Σχολικών Κτιρίων, ανωτάτης εκπαίδευσης 
και άλλες διατάξεις» (Α' 152) και το άρθρο 9 παρ. 3 του 
ν. 3549/2007 «Μεταρρύθμιση του θεσμικού πλαισίου για 
τη δομή και λειτουργία των Ανώτατων Εκπαιδευτικών 
Ιδρυμάτων» (Α' 69). 


β) Του άρθρου 20 παρ. 4 του ν.2503/1997 (Α' 107) σε 
συνδυασμό με τις διατάξεις του άρθρου 79 παρ. 5 του 
ν. 1566/1985, (Α' 167). 

γ) Του άρθρου 15 παρ. 2 του ν. 2817/2000 «Εκπαίδευση 
των ατόμων με ειδικές εκπαιδευτικές ανάγκες και άλλες 
διατάξεις» (ΦΕΚ Α' 78) και του άρθρου 13 παρ. 49 του 
ν. 3149/2003 (Α' 141). 

δ) Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα που κυρώθηκε 
με το άρθρο πρώτο του π.δ. 63/2005 (Α' 98). 

2. Την υπ’ αριθμ ΔΙΔΚ/Φ. 1/258373/1.10.2007 κοινή από¬ 
φαση του Πρωθυπουργού και του Υπουργού Εσωτερικών 
«Καθορισμός αρμοδιοτήτων των Υφυπουργών Εσωτερι¬ 
κών Χρήστου Ζώη και Αθανάσιου Νάκου» (Β 1950) 

3. Την υπ’ αριθμ. 1666/ΔΙΟΕ 89/13.1.2009 κοινή απόφαση 
του Πρωθυπουργού και του Υπουργού Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών» (Β’ 40). 

4. Την υπ’ αριθμ. ΣΤ5/5557/19.1.2009 κοινή απόφαση του 
Πρωθυπουργού και του Υπουργού Εθνικής Παιδείας και 
θρησκευμάτων «Καθορισμός αρμοδιοτήτων Υφυπουρ¬ 
γών των Υπουργείου Εθνικής Παιδείας και θρησκευ¬ 
μάτων» (Β' 68). 

5 Τη γνώμη της Συγκλήτου του Εθνικού και Καπο- 
διστριακού Πανεπιστημίου Αθηνών (συνεδριάσεις 
30.6.2006,19.10.2006 και 26.6.2008). 

6. Τη γνώμη του Συμβουλίου Ανώτατης Πανεπιστημι¬ 
ακής Εκπαίδευσης (συνεδρίαση 14/30.3.2009). 

7. Το γεγονός ότι από τις διατάξεις του παρόντος 
διατάγματος προκαλείται δαπάνη ύψους 8.000,00€ για 
το τρέχον οικονομικό έτος και 25.000,00 € για καθένα 
από τα επόμενα οικονομικά έτη. Η εν λόγω δαπάνη 
για μεν το τρέχον οικονομικό έτος θα αντιμετωπιστεί 
από τις πιστώσεις του προϋπολογισμού του Υπουργείου 
Εθνικής Παιδείας και θρησκευμάτων (ΕΦ 19-250 ΚΑΕ 
Ομάδας 0200 και 0800), για δε τα επόμενα οικονομικά 
έτη από τις πιστώσεις που θα εγγράφονται προς τούτο 
στον ανωτέρω προϋπολογισμό. 

8. Την υπ ’αριθμ. 230/2009 γνωμοδότηση του Συμβου¬ 
λίου της Επικράτειας, με πρόταση των Υφυπουργών 
Εσωτερικών, Οικονομίας και Οικονομικών και Εθνικής 
Παιδείας και θρησκευμάτων, αποφασίζουμε: 

Αρθρο 1 
Κατάτμηση 

1. Το Τμήμα Ιταλικής και Ισπανικής Γλώσσας και Φιλο¬ 
λογίας της Φιλοσοφικής Σχολής του Εθνικού και Καπο- 
διστριακού Πανεπιστημίου Αθηνών που ιδρύθηκε με το 
π.δ. 201/1999 (Α' 179), κατατέμνεται στα Τμήματα: 

α. Ιταλικής Γλώσσας και Φιλολογίας 

β. Ισπανικής Γλώσσας και Φιλολογίας. 

Το υφιστάμενο Τμήμα παύει να λειτουργεί με τη λήξη 
του διανυόμενου ακαδημαϊκού έτους. 

2. Τα τμήματα που προκύπτουν από την ανωτέρω 
κατάτμηση, εντάσσονται στη Φιλοσοφική Σχολή του 
Εθνικού και Καποδιστριακού Πανεπιστημίου Αθηνών. 

Αρθρο 2 

Αποστολή των Τμημάτων 

1. Το Τμήμα Ιταλικής Γλώσσας και Φιλολογίας έχει 
ως αποστολή: 

α) να καλλιεργεί και να προάγει με τη διδασκαλία και 
την έρευνα, τη γλώσσα, τη γλωσσολογία, τη λογοτεχνία 
και τον πολιτισμό της Ιταλίας 

β) να παρέχει στους φοιτητές και τις φοιτήτριες, 
τα απαραίτητα εφόδια που εξασφαλίζουν την άρτια 
κατάρτισή τους για επιστημονική και επαγγελματική 
σταδιοδρομία, και 

γ) να οργανώνει μεταπτυχιακές σπουδές που οδηγούν 
στην κατάρτιση επιστημόνων με εξειδικευμένες γνώσεις 
σε επιμέρους γνωστικά αντικείμενα. 

2. Το Τμήμα Ισπανικής Γλώσσας και Φιλολογίας έχει 
ως αποστολή: 

α) να καλλιεργεί και να προάγει με τη διδασκαλία και 
την έρευνα, τη γλώσσα, τη γλωσσολογία, τη λογοτε¬ 
χνία και τον πολιτισμό της Ισπανίας και της Λατινικής 
Αμερικής 

β) να παρέχει στους φοιτητές και τις φοιτήτριες τα 
απαραίτητα εφόδια που εξασφαλίζουν την άρτια κα¬ 
τάρτισή τους για επιστημονική και επαγγελματική στα¬ 
διοδρομία, και 

γ) να οργανώνει μεταπτυχιακές σπουδές που οδηγούν 
στην κατάρτιση επιστημόνων με εξειδικευμένες γνώσεις 
σε επιμέρους γνωστικά αντικείμενα. 

Αρθρο 3 

Εισαγωγή - Φοίτηση - Τίτλοι - Διάρκεια Σπουδών 

1. Ο αριθμός των κατ’ έτος εισακτέων σε κάθε τμήμα 
και τα του τρόπου εισαγωγής σε αυτά ορίζονται κατά 
τις περί εισαγωγής σπουδαστών στην τριτοβάθμια εκ¬ 
παίδευση διατάξεις όπως κάθε φορά ισχύουν. 

2. Ο ελάχιστος αριθμός εξαμήνων φοίτησης που απαι¬ 
τούνται για τη λήψη πτυχίου για κάθε ένα από τα τμή¬ 
ματα που προκύπτουν από την κατάτμηση ορίζεται σε 
οκτώ εξάμηνα. 

3. Καθένα από τα νέα τμήματα χορηγεί αντίστοιχο 
ενιαίο πτυχίο και τίτλους σπουδών μέχρι και διδακτο¬ 
ρικού διπλώματος. 

Αρθρο 4 

Ισοτιμία τίτλων σπουδών 

1. Το πτυχίο που χορηγεί το Τμήμα Ιταλικής Γλώσ¬ 
σας και Φιλολογίας, είναι ως προς όλες τις συνέπειες 
ισότιμο και αντίστοιχο με το πτυχίο που χορηγεί το 
κατατεμνόμενο Τμήμα Ιταλικής και Ισπανικής Γλώσσας 
και Φιλολογίας Κατεύθυνσης Ιταλικής Γλώσσας και Φι¬ 
λολογίας. 


2. Το πτυχίο που χορηγεί το Τμήμα Ισπανικής Γλώσ¬ 
σας και Φιλολογίας, είναι ως πορς όλες τις συνέπειες 
ισότιμο και αντίστοιχο με το πτυχίο που χορηγεί το 
κατατεμνόμενο Τμήμα Ιταλικής και Ισπανικής Γλώσσας 
και Φιλολογίας Κατεύθυνσης Ισπανικής Γλώσσας και 
Φιλολογίας. 

Αρθρο 5 

Κατάταξη φοιτητών 

1. Οι φοιτητές του Τμήματος Ιταλικής και Ισπανικής 
Γλώσσας και Φιλολογίας με τη δημοσίευση του πα¬ 
ρόντος, κατατάσσονται στα νέα Τμήματα ως ακολού¬ 
θως: 

α. Οι φοιτητές της Κατεύθυνσης Ιταλικής Γλώσσας και 
Φιλολογίας εντάσσονται αυτοδίκαια στο Τμήμα Ιταλικής 
Γλώσσας και Φιλολογίας 

β. Οι φοιτητές της Κατεύθυνσης Ισπανικής Γλώσσας 
και Φιλολογίας εντάσσονται αυτοδίκαια στο Τμήμα 
Ισπανικής Γλώσσας και Φιλολογίας. 

2. Οι φοιτητές που εντάσσονται σε ένα από τα δύο 
Τμήματα, σύμφωνα με την προηγούμενη παράγραφο, 
διατηρούν την εκπαιδευτική τους κατάσταση τόσο σε 
σχέση με τα υπολοιπόμενα εξάμηνα σπουδών όσο και 
σε σχέση με το πρόγραμμα σπουδών. Η Γ ενική Συνέ¬ 
λευση του οικείου τμήματος ρυθμίζει με απόφαση της 
οποιοδήποτε πρόβλημα προκύπτει σε σχέση με την 
εκπαιδευτική κατάσταση των φοιτητών λόγω οποιοσ¬ 
δήποτε αλλαγής του προγράμματος σπουδών. 

Άρθρο 6 

Κατάταξη προσωπικού 

1 Τα μέλη του Διδακτικού Ερευνητικού Προσωπικού 
(ΔΕΠ), Ειδικού και Εργαστηριακού Διδακτικού Προσω¬ 
πικού (ΕΕΔΙΠ) και του Ειδικού Τεχνικού Εργαστηριακού 
Προσωπικού (ΕΤΕΠ), καθώς και το λοιπό προσωπικό 
που υπηρετεί κατά τη δημοσίευση του παρόντος στο 
Τμήμα Ιταλικής και Ισπανικής Γλώσσας, κατανέμεται και 
εντάσσεται στα νέα τμήματα ως εξής: 

α) Τα μέλη του Διδακτικού Ερευνητικού Προσωπικού 
(ΔΕΠ), Ειδικού και Εργαστηριακού Διδακτικού Προσω¬ 
πικού (ΕΕΔΙΠ) και του Ειδικού Τεχνικού Εργαστηριακού 
Προσωπικού (ΕΤΕΠ), εντάσσονται στα δημιουργούμενα 
τμήματα με πράξη του Πρύτανη του Εθνικού και Καπο- 
διστριακού Πανεπιστημίου Αθηνών που δημοσιεύεται 
στην Εφημερίδα της Κυβερνήσεως, ύστερα από αίτηση 
των ενδιαφερομένων και αιτιολογημένη απόφαση της 
Γ ενικής Συνέλευσης του κατατεμνόμενου τμήματος με 
βάση το γνωστικό τους αντικείμενο. 

β) Τα μέλη του διοικητικού προσωπικού που υπηρε¬ 
τούν κατά τη δημοσίευση του παρόντος στη Γραμματεία 
του Τμήματος Ιταλικής και Ισπανικής Γλώσσας και Φι¬ 
λολογίας , τοποθετούνται με απόφαση του Πρυτανικού 
Συμβουλίου στις Γραμματείες των νέων τμημάτων. 

2. Οι κενές θέσεις του πάσης φύσεως προσωπικού 
(ΔΕΠ, ΕΕΔΙΠ και ΕΤΕΠ) που έχουν προκηρυχθεί μέχρι τη 
δημοσίευση του παρόντος, μεταφέρονται αυτοδικαίως 
στα δημιουργούμενα τμήματα, με πράξη του Πρύτανη 
του Εθνικού και Καποδιστριακού Πανεπιστημίου Αθηνών 
που δημοσιεύεται στην Εφημερίδα της Κυβερνήσεως, 
ύστερα από αιτιολογημένη απόφαση της Γενικής Συ¬ 
νέλευσης του κατατεμνόμενου Τμήματος, με βάση το 
γνωστικό τους αντικείμενο. 

3. Οι ανάγκες των δύο νέων τμημάτων σε θέσεις Δι¬ 
δακτικού Ερευνητικού Προσωπικού (ΔΕΠ), Ειδικού και 
Εργαστηριακού Διδακτικού Προσωπικού (ΕΕΔΙΠ) και 
Ειδικού Εργαστηριακού Τεχνικού Προσωπικού, πλη- 
ρούνται σύμφωνα με τις διατάξεις από τον τετραετή 
προγραμματισμό. 

Αρθρο 7 

Κατανομή εξοπλισμού 

1. Ο υφιστάμενος εξοπλισμός της Κατεύθυνσης Ιταλι¬ 
κής Γλώσσας και Φιλολογίας του Τμήματος Ιταλικής και 
Ισπανικής Γλώσσας και Φιλολογίας, με τη δημοσίευση 
του παρόντος μεταφέρεται στο Τμήμα Ιταλικής Γλώσ¬ 
σας και Φιλολογίας. 

2. Ο υφιστάμενος εξοπλισμός της Κατεύθυνσης Ισπα¬ 
νικής Γλώσσας και Φιλολογίας του Τμήματος Ιταλικής 
και Ισπανικής Γλώσσας και Φιλολογίας, με τη δημοσί¬ 
ευση του παρόντος μεταφέρεται στο Τμήμα Ισπανικής 
Γλώσσας και Φιλολογίας. 

Άρθρο 8 

Γραμματεία Τμήματος 

Σε καθένα από τα Τμήματα συνιστάται Γ ραμματεία η 
οποία παρέχει διοικητική και γραμματειακή υποστήριξη 
στο εν γένει εκπαιδευτικό και ερευνητικό του έργο. Η 
Γ ραμματεία οργανώνεται και λειτουργεί σε επίπεδο 
Τ μήματος. Τ α σχετικά με τον Προϊστάμενο του τμήμα¬ 
τος ζητήματα, ρυθμίζονται σύμφωνα με τις διατάξεις 
των άρθρων 84-87 του. ν,3528/2007 « Κύρωση του Κώ¬ 
δικα Δημοσίων Πολιτικών Διοικητικών Υπαλλήλων και 
Υπαλλήλων ΝΠΔΔ» (Α 26). 

Αρθρο 9 

Αυτοδύναμη λειτουργία των τμημάτων 

1. Για την αυτοδύναμη λειτουργία κάθε τμήματος, 
εφαρμόζονται οι διατάξεις του άρθρου 15 παρ. 3 του 
ν. 2454/1997 (Α 7). 

2. Μόλις υπάρξουν οι προϋποθέσεις για την αυτοδύ¬ 
ναμη λειτουργία των τμημάτων κινείται από τον Πρύ¬ 
τανη του Εθνικού και Καπιοδιστριακού Πανεπιστημίου 
Αθηνών, η διαδικασία εκλογής Προέδρου Τμήματος και 
συγκρότησης της Γ ενικής Συνέλευσης, σύμφωνα με τις 
ισχύουσες διατάξεις 

Άρθρο 10 

Διαδικασία πλήρωσης θέσεων Δ.Ε.Π. 

Μετά την κατά το άρθρο 6 του παρόντος ένταξη των 
μελών Διδακτικού Ερευνητικού Προσωπικού του Τμή¬ 
ματος Ιταλικής και Ισπανικής Γλώσσας και Φιλολογίας, 
στα νέα τμήματα και μέχρι την κατά το άρθρο 15 παρ. 
3 του ν. 2454/1997 (Α'7), αυτοδύναμη λειτουργία τους, 
η πλήρωση των θέσεων ΔΕΠ κάθε τμήματος γίνεται με 
προκήρυξη ή με μετάκληση ή μετακίνηση μέλους ΔΕΠ 
ως ακολούθως: 

α) Η προκήρυξη για την πλήρωση κενών θέσεων 
γίνεται από τον Πρύτανη, ύστερα από απόφαση της 
Προσωρινής Γενικής Συνέλευσης του τμήματος, σύμ¬ 
φωνα με τα οριζόμενα στις διατάξεις του άρθρου 6 του 
ν. 2083/1992 (Α 159), όπως κάθε φορά ισχύουν. 

Η εκλογή γίνεται από εντεκαμελή εκλεκτορικά σώ¬ 
ματα τα οποία συγκροτούνται, σύμφωνα με τις διατά¬ 
ξεις του άρθρου 24 του ν. 3549/2007 και της υπ’ αριθμ. 
38913/Β1/2007 (Β' 608) υπουργικής απόφασης, όπως έχει 
συμπληρωθεί με την υπ’ αριθμ. 138390/Β1/2007 (Β' 2360) 
όμοιά της. 


Αν τα μέλη ΔΕΠ είναι λιγότερα από έντεκα, το εκλεκτορι- 
κό σώμα συμπληρώνεται με απόφαση της Συγκλήτου, ύστε¬ 
ρα από κλήρωση από διπλάσιο τουλάχιστον αριθμό μελών 
ΔΕΠ που ορίζει η ίδια, από κατάλογο τον οποίο εισηγείται 
η Προσωρινή Γ ενική Συνέλευση του Τμήματος. Τα μέλη ΔΕΠ 
που ορίζονται από τη Σύγκλητο, πρέπει να κατέχουν θέση 
ΔΕΠ του ίδιου ή συναφούς γνωστικού αντικειμένου σε ομο- 
ειδή ή συγγενή τμήματα του ιδίου ή άλλου πανεπιστημίου 
και να ανήκουν στη βαθμίδα του Καθηγητή ή του Αναπλη¬ 
ρωτή Καθηγητή. Αν δεν υπάρχουν ή δεν επαρκούν τέτοια 
μέλη, ορίζονται μέλη ΔΕΠ της βαθμίδας του Καθηγητή ή 
του Αναπληρωτή Καθηγητή του συγγενέστερου γνωστικού 
αντικειμένου του ιδίου ή άλλου πανεπιστημίου. Σε κάθε 
εκλεκτορικά σώμα προεδρεύει ο Πρόεδρος της Προσωρι¬ 
νής Γ ενική Συνέλευσης του Τ μήματος, ο οποίος μπορεί να 
είναι και εκλέκτορας. Γ ια τη συγκρότηση του εκλεκτορι- 
κού σώματος εκδίδεται διαπιστωτική πράξη του Πρύτανη, 
αντίγραφο της οποίας μαζί με τα σχετικά πρακτικά κοι¬ 
νοποιούνται χωρίς καθυστέρηση στο Υπουργείο Εθνικής 
Παιδείας και Θρησκευμάτων. Γ ια κάθε προκηρυσσόμενη 
θέση, ορίζεται με απόφαση του εκλεκτορικού σώματος, 
τριμελής εισηγητική επιτροπή η οποία καταρτίζει και υπο¬ 
βάλλει στην Προσωρινή Γ ενική Συνέλευση ειδικά αιτιολο¬ 
γημένη έκθεση. Μέσα στην προβλεπόμενη από το νόμο 
προθεσμία, συνέρχεται σε κοινή συνεδρίαση, η προσωρινή 
γενική συνέλευση και το εκλεκτορικά σώμα. Για τον ορισμό 
της τριμελούς εισηγητικής επιτροπής, την προθεσμία υπο¬ 
βολής εισηγητικής έκθεσης και την κοινοποίησή της, εφαρ¬ 
μόζονται αναλόγως οι διατάξεις του άρθρου 6 Κεφ. Γ του 
ν. 2083/1992., όπως κάθε φορά ισχύουν, ενώ για τα λοιπά 
θέματα που αφορούν στην εκλογή των μελών ΔΕΠ και δεν 
ρυθμίζονται με το παρόν άρθρο, εφαρμόζονται αναλόγως 
οι ισχύουσες διατάξεις της πανεπιστημιακής νομοθεσίας. 

β) Η πλήρωση κενών θέσεων ΔΕΠ με μετάκληση, γίνε¬ 
ται με απόφαση της Συγκλήτου, ύστερα από εισήγηση 
της Προσωρινής Γενικής Συνέλευσης του Τμήματος, 
εφαρμοζομένων αναλόγως των διατάξεων του άρθρου 
16 του ν. 1268/1982, όπως κάθε φορά ισχύουν. Γ ια τη με¬ 
τάκληση αποφασίζει εντεκαμελές εκλεκτορικά σώμα το 
οποίο συγκροτείται με απόφαση της Συγκλήτου, ύστερα 
από κλήρωση από διπλάσιο τουλάχιστον αριθμό μελών 
ΔΕΠ από κατάλογο τον οποίο εισηγείται η Προσωρινή 
Γενική Συνέλευση. Αν δεν υπάρχουν ή δεν επαρκούν 
καθηγητές του ιδίου γνωστικού αντικειμένου, ο κατάλο¬ 
γος συμπληρώνεται με καθηγητές του συγγενέστερου 
γνωστικού αντικειμένου. Του εκλεκτορικού σώματος 
προεδρεύει ο Πρόεδρος της Προσωρινής Γενικής Συ¬ 
νέλευσης, ο οποίος μπορεί να είναι και εκλέκτορας. Γ ια 
την πλήρωση θέσης ΔΕΠ με μετάκληση ή και τη συγκρό¬ 
τηση του εκλεκτορικού σώματος εκδίδεται σχετική κατά 
περίπτωση διαπιστωτική πράξη του πρύτανη, αντίγρα¬ 
φο της οποίας με τα σχετικά πρακτικά, κοινοποιούνται 
χωρίς καθυστέρηση στο Υπουργείο Εθνικής Παιδείας 
και Θρησκευμάτων. Κατά τα λοιπά για την πλήρωση 
θέσεων ΔΕΠ με μετάκληση, εφαρμόζονται οι ισχύουσες 
διατάξεις της πανεπιστημιακής νομοθεσίας. 

γ. Η πλήρωση κενών θέσεων ΔΕΠ με μετακίνηση 
μέλους ΔΕΠ από άλλο τμήμα του ιδίου ή άλλου πα¬ 
νεπιστημίου, γίνεται υπό τις προϋποθέσεις και τους 
περιορισμούς του άρθρου 5 του ν. 2517/1997 (Α 160) με 
πράξη του πρύτανη του Εθνικού και Καποδιστριακού 

Πανεπιστημίου Αθηνών, ύστερα από αίτηση του ενδια¬ 
φερομένου μέλους ΔΕΠ, αιτιολογημένη σύμφωνη γνώμη 
της Γενικής Συνέλευσης του τμήματος προέλευσης και 
της Συγκλήτου του πανεπιστημίου υποδοχής. 

Αρθρο 11 
Λοιπές ρυθμίσεις 

1/Εως ότου εξασφαλισθούν οι προϋποθέσεις για την 
αυτοδύναμη λειτουργία του Τμήματος, η διοίκηση του 
ασκείται από προσωρινή γενική συνέλευση που ορίζε¬ 
ται με πράξη του Πρύτανη ύστερα από απόφαση της 
Συγκλήτου. Η Προσωρινή Γ ενική Συνέλευση αποτελείται 
από πέντε (5) τουλάχιστον μέλη Δ.Ε.Π., κατά προτίμη¬ 
ση δε εκείνα των οποίων το γνωστικό αντικείμενο της 
θέσης, είναι σχετικό με την επιστήμη που καλλιεργεί 
το κάθε τμήμα. Με την ίδια πράξη ορίζεται ο πρόεδρος 
και ο αναπληρωτής του, οι οποίοι πρέπει να κατέχουν 
θέση ΔΕΠ του πανεπιστημίου της βαθμίδας του καθη¬ 
γητή ή αναπληρωτή καθηγητή. Στην προσωρινή γενική 
συνέλευση συμμετέχουν υποχρεωτικά όλα τα μέλη ΔΕΠ 
που υπηρετούν στο τμήμα και δύο (2) εκπρόσωποι των 
φοιτητών εφόσον φοιτούν. Η ανάδειξη των εκπροσώπων 
των φοιτητών γίνεται σύμφωνα με τις ισχύουσες διατά¬ 
ξεις. Σε περίπτωση μη ανάδειξης φοιτητών η Προσωρινή 
Γ ενική Συνέλευση, λειτουργεί σύμφωνα με τις εκάστοτε 
ισχύουσες διατάξεις. 

Η Προσωρινή Γ ενική Συνέλευση ασκεί τις αρμοδιότη¬ 
τες που προβλέπονται από τις κείμενες διατάξεις για τη 
Γ ενική Συνέλευση τμήματος (άρθρο 4 του ν. 2083/1992) 
και τη Γενική Συνέλευση Ειδικής Σύνθεσης ( άρθρο 21 
του ν. 3549/2007 και άρθρο 2 παρ. β του ν. 3685/2008, 
Α148), τμήματος, εκτός αυτών που ανατίθενται σε άλλα 
όργανα ή ορίζονται κατά τρόπο διαφορετικό με το πα¬ 
ρόν διάταγμα. 

Ο πρόεδρος της προσωρινής γενικής συνέλευσης ή ο 
αναπληρωτής του σε περίπτωση απουσίας ή κωλύμμα- 
τος συμμετέχει στη Σύγκλητο χωρίς δικαίωμα ψήφου. 

2. Το πρόγραμμα σπουδών του τμήματος έως την 
αυτοδύναμη λειτουργία του, καταρτίζεται από την Προ¬ 
σωρινή Γ ενική Συνέλευση. 

3. Έως την αυτοδύναμη λειτουργία του τμήματος η 
προκήρυξη και πλήρωση θέσεων Ε.Τ.Ε.Π. και Ε.Ε.ΔΙ.Π. 
γίνεται, ύστερα από εισήγηση της Προσωρινής Γ ενικής 
Συνέλευσης, από τη Σύγκλητο, με εφαρμογή ως προς τις 
προϋποθέσεις και τη διαδικασία των κατά περίπτωση 
ισχυουσών διατάξεων. Ομοίως η πρόσληψη επισκεπτών 
καθηγητών, εντεταλμένων επίκουρων καθηγητών, ειδι¬ 
κών επιστημόνων και συμβασιούχων διδασκόντων του 
άρθρου 5 του π.δ. 407/1980, γίνεται με πράξη του πρύ¬ 
τανη, ύστερα από εισήγηση της Προσωρινής Γ ενικής Συ¬ 
νέλευσης και απόφαση της Συγκλήτου, εφαρμοζόμενων 
ως προς τις προϋποθέσεις και τη διαδικασία πρόσληψης 
των οικείων κατά περίπτωση ισχυουσών διατάξεων. 

4. Καθήκοντα γραμματέα ασκεί, σύμφωνα και με τα 
οριζόμενα στο άρθρο 8 του παρόντος ο προϊστάμενος 
γραμματέας του τμήματος ή ο νόμιμος αναπληρωτής 
του. Σε περίπτωση που δεν έχει τοποθετηθεί γραμμα¬ 
τέας του Τμήματος τα καθήκοντα του ασκεί προσωρινά, 
σύμφωνα με τις διατάξεις του ν. 3528/2007 άλλος διοι¬ 
κητικός υπάλληλος που υπηρετεί στο κατατεμνόμενο 
τμήμα. 

5. Για θέματα που δεν ρυθμίζονται με το παρόν διά¬ 
ταγμα εφαρμόζονται οι ισχύουσες διατάξεις της πανε¬ 
πιστημιακής νομοθεσίας. 


Αρθρο 12 
Τελικές ρυθμίσεις 

1. Οι διαδικασίες εκλογής, εξέλιξης και μονιμοποίησης 
μελών ΔΕΠ, οι οποίες έχουν αρχίσει στο Τμήμα Ιταλικής 
και Ισπανικής Γλώσσας και Φιλολογίας, πριν από τη 
δημοσίευση του παρόντος διατάγματος, συνεχίζονται 
κανονικά με τα εκλεκτορικά σώματα και τις τριμελείς 
εισηγητικές επιτροπές όπως είχαν συγκροτηθεί πριν 
από την κατάτμηση του Τμήματος και ολοκληρώνονται 
στα αρμόδια όργανα του αντίστοιχου νέου Τμήματος. 

2. Οι διαδικασίες κρίσης μονιμοποίησης μελών ΕΕΔΙΠ 
και ΕΤΕΠ, οι οποίες είχαν αρχίσει πριν την ολοκλήρωση 
της κατάτμησης του τμήματος ολοκληρώνονται στα 
αρμόδια όργανα του αντίστοιχου νέου τμήματος. 

3. Οι εκκρεμείς διαδικασίες για την εκπόνηση διδα¬ 
κτορικών διατριβών και την αναγόρευση διδακτόρων 
που δεν έχουν ολοκληρωθεί στο Τμήμα Ιταλικής και 
Ισπανικής Γλώσσας και Φιλολογίας, συνεχίζονται με 
τις ίδιες συμβουλευτικές και εξεταστικές επιτροπές, 
και κατά την ισχύουσα νομοθεσία, στα νέα τμήματα, 
στα οποία εντάσσονται με δήλωσή τους και ύστερα 
από απόφαση της Γ ενικής Συνέλευσης του κατατεμνό- 
μενου τμήματος, οι υποψήφιοι διδάκτορες, ανάλογα με 
το γνωστικό τους αντικείμενο. 

4. Όπου από τις κείμενες διατάξεις προβλέπεται η συμ¬ 
μετοχή του Τμήματος Ιταλικής και Ισπανικής Γλώσσας 
και Φιλολογίας, στη θέση του μετά την κατάτμησή του 
συμμετέχει το Τμήμα Ιταλικής Γλώσσας και Φιλολογίας 
ή το Τμήμα Ισπανικής Γλώσσας και Φιλολογίας, ανάλογα 
με το γνωστικό αντικείμενο κατά περίπτωση. 

5. Η κατανομή του προσωπικού, των φοιτητών και 
του εξοπλισμού, ολοκληρώνονται, μέχρι την λήξη του 
ακαδημαϊκού έτους 2009-2010 κατά το οποίο παύει η 
λειτουργία του Τμήματος Ιταλικής και Ισπανικής Γλώσ¬ 
σας και Φιλολογίας. 

6. Διαδικαστικές και άλλες λεπτομέρειες που ανακύ¬ 
πτουν από την κατάτμηση του Τμήματος Ιταλικής και 
Ισπανικής Γλώσσας και Φιλολογίας, και δεν προβλέπο- 
νται από τις διατάξεις του παρόντος, ρυθμίζονται με 
απόφαση της Συγκλήτου, σύμφωνα με τις ισχύουσες 
διατάξεις. 

7. Για όσα θέματα δεν ρυθμίζονται ειδικά με το διά¬ 
ταγμα αυτό, εφαρμόζονται οι κείμενες διατάξεις όπως 
κατά περίπτωση ισχύουν 

Αρθρο 13 
Έναρξη ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 23 Σεπτεμβρίου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΧΡΗΣΤΟΣ ΖΩΗΣ ΝΙΚΟΛΑΟΣ ΛΕΓΚΑΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΣΠΥΡΙΔΩΝ ΤΑΛΙΑΔΟΥΡΟΣ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 158 
Επαγγελματική κατοχύρωση των πτυχιούχων του Τρή¬ 
ματος Μοριακής Βιολογίας και Γενετικής του Δημο- 
κριτείου Πανεπιστημίου Θράκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 6 παρ. 6 του ν. 1268/1982 «Για τη δομή 
και λειτουργία των Ανωτάτων Εκπαιδευτικών Ιδρυμά¬ 
των» (Α' 87), όπως η τελευταία αυτή διάταξη τροπο¬ 
ποιήθηκε με το άρθρο 48 παρ. 1 περ. β στοιχείο νϋί του 
ν. 1404/1983 «Δομή και λειτουργία των Τεχνολογικών 
Εκπαιδευτικών Ιδρυμάτων» (Α' 173), αντικαταστάθηκε με 
την περ. α της παρ. 2 του άρθρου 15 του ν. 2640/1998 
«Δευτεροβάθμια Τεχνική Επαγγελματική Εκπαίδευση 
και άλλες διατάξεις» (Α' 206) και συμπληρώθηκε με το 
εδαφ. β της παρ. 1 του άρθρου 3 του ν. 3027/2002 «Ρύθ¬ 
μιση θεμάτων Οργανισμού Σχολικών Κτιρίων, ανωτάτης 
εκπαίδευσης και άλλες διατάξεις» (Α'152). 

β) Του άρθρου 15 παρ. 2 (θ) του ν. 2817/2000 «Εκπαί¬ 
δευση των ατόμων με ειδικές εκπαιδευτικές ανάγκες 
και άλλες διατάξεις» (Α' 78) και του άρθρου 13 παρ. 49 
του ν. 3149/2003 (Α' 141). 

γ) Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα που κυρώθηκε 
με το άρθρο πρώτο του π.δ. 63/2005 (Α' 98). 

δ) Του άρθρου 1 παρ. 1 (α) του π.δ. 104/2005 «Περιο¬ 
ρισμός συναρμοδιοτήτων Υπουργών κατά την έκδοση 
διοικητικών πράξεων» (Α 137) 

2. Την υπ’ αριθμ. 1666/ΔΙΟΕ89/13.1.2009 κοινή απόφαση 
του Πρωθυπουργού και του Υπουργού Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών» (Β' 40) 

3. Την υπ’ αριθμ. ΣΤ5/5557/19.1.2009 κοινή απόφαση 
του Πρωθυπουργού και του Υπουργού Εθνικής Παιδείας 
και θρησκευμάτων «Καθορισμός αρμοδιοτήτων Υφυ¬ 
πουργών του Υπουργείου Εθνικής Παιδείας και θρη¬ 
σκευμάτων» (Β’ 68) 

4. Τη γνώμη της Συγκλήτου του Δημοκριτείου Πανε¬ 
πιστημίου Θράκης (συνεδρίαση 31/627/8.5.2008). 

5. Τη γνώμη της Ολομέλειας του Συμβουλίου Ανώ¬ 
τατης Πανεπιστημιακής Εκπαίδευσης (12η συνεδρίαση 
24.7.2008). 

6. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού 

7. Την υπ’ αριθμ. 144/2009 γνωμοδότηση του Συμβου¬ 
λίου της Επικράτειας, με πρόταση των Υφυπουργών 
Οικονομίας και Οικονομικών και Εθνικής Παιδείας και 
θρησκευμάτων, αποφασίζουμε: 

Άρθρο 1 

Οι πτυχιούχοι του Τμήματος Μοριακής Βιολογίας και 
Γ ενετικής του Δημοκριτείου Πανεπιστημίου Θράκης, με 
βάση τις γενικές και εξειδικευμένες γνώσεις που απέ¬ 
κτησαν κατά τη διάρκεια των σπουδών τους δύνανται 
να απασχολούνται ατομικά ή σε συνεργασία με επι¬ 
στήμονες άλλης ειδικότητας στο γνωστικό αντικείμενο 
των βιοεπιστημών. 


Άρθρο 2 

1. Το γνωστικό αντικείμενο των πτυχιούχων του Τμή¬ 
ματος Μοριακής Βιολογίας και Γ ενετικής ασκείται επαγ¬ 
γελματικά με οποιαδήποτε εργασιακή σχέση, καθώς 
και με τη μορφή παροχής υπηρεσιών, συμβουλών και 
γνωματεύσεων. 

2. Οι πτυχιούχοι του Τμήματος Μοριακής Βιολογίας και 
Γ ενετικής, ασχολούνται επαγγελματικά με κάθε αντικεί¬ 
μενο που αφορά στην προέλευση, στη λειτουργία και 
στην εξέλιξη των έμβιων οργανισμών και κάθε μορφή 
ζωής εν γένει, στο περιβάλλον, στους αβιοτικούς παρά¬ 
γοντες που σχετίζονται με τη ζωή και στις εφαρμογές 
των παραπάνω, 

Άρθρο 3 

Οι πτυχιούχοι του Τμήματος Μοριακής Βιολογίας και 
Γενετικής δραστηριοποιούνται επαγγελματικά στους 
ακόλουθους, ενδεικτικά αναφερόμενους τομείς: 

α) Στην εκπαίδευση, σε δημόσια και ιδιωτικά εκπαι¬ 
δευτικά ιδρύματα όλων των βαθμιδών, με αντικείμενο 
διδασκαλίας τη βιολογία και γενετική καθώς και κάθε 
άλλο γνωστικό αντικείμενο που σχετίζεται με τις βιοε- 
πιστήμες, σύμφωνα με τις διατάξεις που ισχύουν κάθε 
φορά . 

β) Στην έρευνα πάνω σε κάθε γνωστικό αντικείμενο 
που υπάγεται στον ευρύτερο τομέα των βιοεπιστημών 
και η οποία είτε έχει αμιγώς θεωρητική - επιστημονική 
κατεύθυνση, μη συνδεόμενη με εμπορικούς σκοπούς, 
είτε προορίζεται για βιομηχανική εφαρμογή και διεξά¬ 
γεται με πρωτοβουλία και χρηματοδότηση δημόσιων ή 
ιδιωτικών φορέων, σε ερευνητικά κέντρα, ινστιτούτα, 
ιδρύματα και εργαστήρια που ανήκουν στο δημόσιο ή 
σε ιδιώτες, καθώς και σε αρμόδιες διευθύνσεις, υποδι¬ 
ευθύνσεις ή τμήματα εθνικών, ευρωπαϊκών ή διεθνών 
οργανισμών και ιδιωτικών επιχειρήσεων. 

γ). Στο δημόσιο και ιδιωτικό τομέα, σε υπηρεσίες 
υγείας (νοσοκομεία, νομαρχίες ή άλλες υπηρεσίες) και 
σε κρατικές υπηρεσίες όπως είναι ο Ενιαίος Φορέας 
Ελέγχου Τροφίμων (ΕΦΕΤ)„ οι υγειονομικές υπηρεσί¬ 
ες ή άλλες μονάδες, σε διαγνωστικά εργαστήρια και 
εταιρείες σύμφωνα με τις διατάξεις που ισχύουν κάθε 
φορά, με αντικείμενα όπως: 

ί. Η επιλογή των βιολογικών υλικών-δειγμάτων και 
γενετικού υλικού και των μεθόδων εξέτασης και ανά¬ 
λυσής τους, ο έλεγχος της ποιότητας των αναλύσεων, 
ο έλεγχος της εφαρμογής των αρχών ορθής εργα¬ 
στηριακής πρακτικής και ασφάλειας, η ερμηνεία και η 
αξιολόγηση των αποτελεσμάτων των αναλύσεων που 
πραγματοποιούνται σε βιοαναλυτικά εργαστήρια, όπως 
μοριακής βιολογίας, γενετικής, βιοχημείας, ανοσοβιολο¬ 
γίας, αιματολογίας, ιστοπαθολογίας, μικροβιολογικής 
κυτταρολογίας και κυτταρογενετικής. 

η) Η επιλογή και ο έλεγχος εργαστηριακών διεργασιών 
που αφορούν στην αναπαραγωγή και στον έλεγχο ή στη 
διατήρηση γαμετών ή εμβρύων ή αρχέγονων κυττάρων 
και οι εφαρμογές τους. 

ΙίΙ) Η επιλογή και ο έλεγχος της ποιότητας των αντι¬ 
δραστηρίων (όπως για παράδειγμα αντισώματα, ρα¬ 
διοϊσότοπα και άλλα), και των εφαρμογών τους στις 
βιοεπιστήμες, καθώς και σε κάθε άλλη σχετική επιστήμη, 
στην οποία η χρήση των παραπάνω αντιδραστηρίων 
κρίνεται αναγκαία σε κάποιο βιολογικό σύστημα. 

ίν) Η οργάνωση και λειτουργία μουσείων φυσικών επι¬ 
στημών, βιοεπιστημών, φυσικής ιστορίας, ζωολογικών 
και βοτανικών κήπων. 

ν) Η δειγματοληψία, η εκπόνηση εργαστηριακών μελε¬ 
τών και βιοαναλύσεων καθώς και η διενέργεια ελέγχων 
που αφορούν στους βιοτικούς και αβιοτικούς παράγο¬ 
ντες του οικοσυστήματος, στις σχέσεις μεταξύ τους, 
στην επίδραση που ασκούν σε αυτούς οι βιομηχανικές 
και άλλες ανθρώπινες δραστηριότητες και στην αξιολό¬ 
γηση των συστημάτων περιβαλλοντικής διαχείρισης. 

νί) Η εκπόνηση εργαστηριακών αναλύσεων και βιοανα- 
λυυτικών μελετών που αφορούν στον βιολογικό έλεγχο 
της ποιότητας των υδάτων, του εδάφους, του αέρα 
και των τροφίμων, στη διαχείριση και προστασία των 
θαλάσσιων πάρκων, υδροβιότοπων, ποταμών, λιμνών και 
κάθε άλλου υδάτινου σχηματισμού, της ατμόσφαιρας, 
των πάσης φύσεως αποβλήτων και αποριμμάτων, των 
θορύβων, των δονήσεων και των κραδασμών. Επίσης η 
εκπόνηση εργαστηριακών αναλύσεων και βιοαναλυτικών 
μελετών, αποκατάστασης του περιβάλλοντος. 

νϋ) Η επιστημονική έρευνα και εφαρμογή τεχνικών 
στον τομέα της Υπολογιστικής Βιολογίας και της Βι- 
οπληροφορικής, καθώς και στον τομέα της Δομικής 
Βιολογίας, ιδιαίτερα για τον σχεδίασμά φαρμάκων και 
άλλων βιοδραστικών ουσιών. 

νίϋ) Η επιλογή, ο σχεδιασμός και ο έλεγχος της εφαρ¬ 
μογής βιοτεχνολογικών μεθόδων και μεθόδων γενετι¬ 
κής μηχανικής στη διατήρηση και αξιοποίηση γενετικών 
πόρων (βιοποικιλότητα), στους τομείς της βιομηχανίας 
φαρμάκων, της βιομηχανίας διαγνωστικών προϊόντων, 
της γεωργίας, της κτηνοτροφίας και της αλιείας. Ο 
έλεγχος γενετικά τροποποιημένων οργανισμών, φαρμά¬ 
κων, διαγνωστικών και νεοφανών ουσιών και προϊόντων 
που χρησιμοποιούνται ή παράγονται στους τομείς της 
γεωργίας, της κτηνοτροφίας, της αλιεία, καθώς και στις 
βιομηχανίες φαρμάκων, τροφίμων, καλλυντικών και άλ¬ 
λων προϊόντων. Επίσης η συμμετοχής στη διαδικασία 
παραγωγής των παραπάνω προϊόντων. 

νϋϋ) Η επιστημονική έρευνα, η παροχή συμβουλών, 
καθώς και η εφαρμογή τεχνικών στον τομέα των βιο- 
επιστημών. 

Άρθρο 4 

Οι πτυχιούχοι του Τμήματος Μοριακής Βιολογίας και 
Γενετικής, αναλαμβάνουν την ευθύνη υπογράφοντας 
ατομικά ή συνυπογράφοντας με άλλους ειδικευόμενους 
επιστήμονες, στα ακόλουθα ζητήματα: 

α) Αποτελέσματα, μελέτες και πιστοποιητικά αναλύ¬ 
σεων βιολογικού και γενετικού υλικού, καθώς και κλινι¬ 
κών ή άλλων δοκιμών που διεξάγονται ίη νίΐτο ή ίη νίνο. 
Επίσης πραγματογνωμοσύνες που προορίζονται για 
διοικητική ή ιατροδικαστική χρήση και βασίζονται στην 
επεξεργασία βιολογικών παραμέτρων και ιδιαίτερα του 
γενετικού υλικού. 

β) Πιστοποιητικά ελέγχου εφαρμογής των αρχών 
Ορθής Εργαστηριακής Πρακτικής και Ασφάλειας σε 
διαδικασίες που άπτονται του γνωστικού αντικειμένου 
των βιοεπιστημών. 

γ) Αποτελέσματα, μελέτες και πιστοποιητικά ποιό¬ 
τητας και ασφάλειας για την ανθρώπινη και δημόσια 
υγεία. 

δ) Μελέτες και αξιολόγηση οικοσυστημάτων και πι¬ 
στοποίηση περιβαλλοντικών και οικολογικών επιπτώ¬ 
σεων, καθώς και πληθυσμιακές μελέτες. 


ε) Προτάσεις που υποβάλλονται στην Ευρωπαϊκή 
Ένωση ή άλλον οργανισμό ή κράτος σχετικά με επι¬ 
δοτούμενα προγράμματα έρευνας και τεχνολογικής 
ανάπτυξης που εμπίπτουν στο ευρύτερο πεδίο των 
βιοεπιστημών. 

Αρθρο 5 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα 23 Σεπτεμβρίου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΧΡΗΣΤΟΣ ΖΩΗΣ ΝΙΚΟΛΑΟΣ ΛΕΓΚΑΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΣΠΥΡΙΔΩΝ ΤΑΛΙΑΔΟΥΡΟΣ 
-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΟΜ. 159 

Επαγγελματική κατοχύρωση των πτυχιούχων των 

τμημάτων Κοινωνιολογίας 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 6 παρ. 6 του ν. 1268/1982 «Για τη δομή 
και λειτουργία των Ανωτάτων Εκπαιδευτικών Ιδρυμά¬ 
των» (ΦΕΚ Α'87), όπως η τελευταία αυτή διάταξη τροπο¬ 
ποιήθηκε και συμπληρώθηκε με το άρθρο 48 παρ.1 περ. 
β’ στοιχ. νίϋ του ν. 1404/1983 «Δομή και λειτουργία των 
Ανωτάτων Τεχνολογικών Ιδρυμάτων» (Α' 173), αντικα- 
ταστάθηκε με την περ. α της παρ. 2 του άρθρου 15 του 
ν. 2640/1998 «Δευτεροβάθμια Τεχνική Επαγγελματική 
Εκπαίδευση και άλλες διατάξεις» (Α' 206) και συμπλη¬ 
ρώθηκε με την περ. β της παρ. 1 του άρθρου 3 του 
ν. 3027/2002 «Ρύθμιση θεμάτων Οργανισμού Σχολικών 
Κτιρίων, ανωτάτης εκπαίδευσης και άλλες διατάξεις» 
(Α' 152). 

β) Της περ. θ της παρ. 2 του άρθρου 15 του ν. 2817/2000 
«Εκπαίδευση των ατόμων με ειδικές εκπαιδευτικές ανά¬ 
γκες και άλλες διατάξεις» (Α' 78) και του άρθρου 13 παρ. 
49 του ν. 3149/2003 « Εθνική Βιβλιοθήκη της Ελλάδας, 
Δημόσιες Βιβλιοθήκες και άλλες διατάξεις» ( Α' 141) 

γ) Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα που κωδικοποιή- 
θηκε με το άρθρο μόνο του π.δ. 63/2005« Κωδικοποίηση 
της νομοθεσίας για την Κυβέρνηση και τα Κυβερνητικά 
όργανα» ( Α' 98). 

δ) Του άρθρου 1 παρ. 1 περ. α’ του π.δ. 104/2005 « Περι¬ 
ορισμός συναρμοδιοτήτων Υπουργών κατά την έκδοση 
διοικητικών πράξεων» (Α 137). 

2. Την υπ’ αριθμ. 1666/ΔΙΟΕ 89/13.1.2009 κοινή απόφαση 
του Πρωθυπουργού και του Υπουργού Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών» (ΦΕΚ Β' 40). 

3. Την υπ’ αριθμ. ΣΤ5/5557/19.1.2009 κοινή απόφαση του 
Πρωθυπουργού και του Υπουργού Εθνικής Παιδείας και 
Θρησκευμάτων «Καθορισμός αρμοδιοτήτων Υφυπουρ¬ 
γών του Υπουργείου Εθνικής Παιδείας και θρησκευμά¬ 
των» (Β' 68) 

4. Τη γνώμη των Συγκλήτων του Παντείου Πανεπιστη¬ 
μίου (συνεδρίαση 10.7.2003), του Πανεπιστημίου Αιγαίου 
(συνεδρίαση 62/18.7.2003) και του Πανεπιστημίου Κρήτης 
(συνεδρίαση 188/26.9.2003). 

5. Τη γνώμη του Συμβουλίου Ανώτατης Πανεπιστημι¬ 
ακής Εκπαίδευσης (συνεδρίαση 11η/26.6.2008). 

6. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού 

7. Την 188/2009 γνωμοδότηση του Συμβουλίου της 
Επικράτειας, με πρόταση των Υφυπουργών, Οικονομίας 
και Οικονομικών και Εθνικής Παιδείας και θρησκευμά¬ 
των, αποφασίζουμε: 

Αρθρο 1 

Οι πτυχιούχοι των Τμημάτων Κοινωνιολογίας του Πα¬ 
ντείου Πανεπιστημίου Κοινωνικών και Πολιτικών Επιστη¬ 
μών, του Πανεπιστημίου Αιγαίου και του Πανεπιστημίου 
Κρήτης, δύνανται με βάση τις γενικές και εξειδικευ- 
μένες γνώσεις που απέκτησαν κατά τη διάρκεια των 
σπουδών τους να απασχολούνται τόσο ως ελεύθεροι 
επαγγελματίες όσο και ως μισθωτοί με οποιαδήποτε 
σχέση εργασίας: 

α. στην πρωτοβάθμια και δευτεροβάθμια εκπαίδευση, 
δημόσια και ιδιωτική, στους κλάδους και με τους όρους 
που προβλέπονται από τη σχετική νομοθεσία. 

β. στην τριτοβάθμια εκπαίδευση ως μέλη του διδακτι¬ 
κού ερευνητικού προσωπικού σύμφωνα με τους όρους 
που προβλέπονται από την σχετική νομοθεσία. 

γ. στις δημόσιες υπηρεσίες: (όπως υπουργεία, τοπική 
αυτοδιοίκηση, δημόσια νοσοκομεία και κοινωνικές υπη¬ 
ρεσίες), σε αντικείμενα σχετικά με τον τίτλο σπουδών 
τους και ιδίως 

αα. στο Υπουργείο Εργασίας και σε φορείς που ασχο¬ 
λούνται με την έρευνα των συνθηκών εργασίας και τα 
εργασιακό δικαιώματα 

ββ. στο Υπουργείο Περιβάλλοντος και σε φορείς του 
δημόσιου τομέα που ασχολούνται με το περιβάλλον 
και την προστασία του, ειδικά για τη διερεύνηση των 
κοινωνικών επιπτώσεων από τις εφαρμογές της τεχνο¬ 
λογίας για τα θέματα πολεοδομίας, χωροταξίας και 
βιώσιμης ανάπτυξης, καθώς και για την περιβαλλοντική 
ευαισθητοποίηση των πολιτών. 

δ. στον ιδιωτικό τομέα, ως σύμβουλοι, στελέχη διοί¬ 
κησης και σύμβουλοι απασχόλησης με αντικείμενο το 
συντονισμό ομάδων εργασίας-διαδικασίας στο πλαίσιο 
της οργάνωσης της παραγωγής. 

ε. σε οργανισμούς και φορείς του δημοσίου και ιδι¬ 
ωτικού τομέα, σε αναπτυξιακούς φορείς, σε κέντρα 
προώθησης της απασχόλησης, για το σχεδίασμά προ¬ 
γραμμάτων για τους ανέργους και την επιμόρφωση των 
εργαζομένων. 

στ. σε μη κυβερνητικούς οργανισμούς, για την κοινω¬ 
νιολογική θεμελίωση των δραστηριοτήτων τους. 


ζ. στο δημόσιο, τον ιδιωτικό και τον κοινωνικό τομέα, 
ως εκπαιδευτές, ως μισθωτοί ή ελεύθεροι επαγγελματί- 
ες, σε αντικείμενα σχετικά με τον τίτλο σπουδών τους, 
η. στις ένοπλες δυνάμεις και στα σώματα ασφαλείας, 
σε αντικείμενα σχετικά με τον τίτλο σπουδών τους 
θ. στην έρευνα, ως ερευνητές, σε σχέση με το σχεδία¬ 
σμά, τη διεξαγωγή και την ανάλυση εμπειρικών ερευνών 
στο δημόσιο και ιδιωτικό τομέα, ως μισθωτοί και ως 
ελεύθεροι επαγγελματίες σε αντικείμενα σχετικά με 
τον τίτλο σπουδών τους. 

ι. στην πρωτοβάθμια, δευτεροβάθμια και μεταδευτε- 
ροβάθμια εκπαίδευση ως κοινωνιολόγοι σύμβουλοι, με 
αντικείμενα την εποπτεία, την έρευνα, την ανάλυση και 
την επίλυση προβλημάτων των σχέσεων εκπαιδευτικής 
κοινότητας και κοινωνίας εκπαιδευτών και εκπαιδευό¬ 
μενων και των εκπαιδευόμενων μεταξύ τους. 

ια. στο δημόσιο και ιδιωτικό τομέα ως κοινωνιολόγοι 
της εργασίας (ως μισθωτοί και ελεύθεροι επαγγελμα- 
τίες.) 

ιβ. στα δικαστήρια όλων των βαθμιδών, ως σύμβουλοι 
για την ανάλυση κοινωνικών προβλημάτων των διαδί- 
κων 

ιγ. στα σωφρονιστικά ιδρύματα της χώρας, δημόσια 
και ιδιωτικά, ως σύμβουλοι, αναλυτές και εμψυχωτές σε 
αντικείμενα σχετικά με τον τίτλο σπουδών τους και τις 
εξειδικευμένες γνώσεις τους. 

ιδ. σε δημόσιους, ιδιωτικούς και κοινωνικούς φορείς, 
ως σύμβουλοι και εμψυχωτές κοινωνικής επανένταξης 
αποφυλακισμένων, με σχετικό αντικείμενο δράσης. 

ιε. σε δημόσιους, ιδιωτικούς και κοινωνικούς φορείς, 
ως σύμβουλοι και εμψυχωτές κοινωνικής επανένταξης 
για άτομα σε φάση αποτοξίνωσης, με σχετικό αντικεί¬ 
μενο δράσης. 

ιστ. σε σωματεία και συνδικάτα όλων των βαθμιδών, 
ως κοινωνικοί διαπραγματευτές και οργανωτές προ¬ 
γραμμάτων για την επικοινωνία με εθνικούς και διεθνείς 
οργανισμούς, σε θέματα συλλογικής διαπραγμάτευσης, 
υπογράφεις συλλογικών συμβάσεων και θεσμικής υπο¬ 
στήριξης συλλογικών διεκδικήσεων. 

ιζ. στις ανεξάρτητες αρχές ελέγχου των μέσων μα¬ 
ζικής ενημέρωσης, Δικαιωμάτων του Πολίτη, ως λει¬ 
τουργοί και ως σύμβουλοι και στις αντίστοιχες άλλων 
τομέων του Κράτους. 

Άρθρο 2 
Έναρξη ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 23 Σεπτεμβρίου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΝΙΚΟΛΑΟΣ ΛΕΓΚΑΣ ΣΠΥΡΙΔΩΝ ΤΑΛΙΑΔΟΥΡΟΣ 

(4) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 160 

Ίδρυση θέσεων Διδακτικού Ερευνητικού Προσωπικού 
στο Ιόνιο Πανεπιστήμιο. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) των παρ. 1 και 6 του άρθρου 50 και της περ. β' της 
παρ. 2 του άρθρου 11 του ν. 1268/1982 «Για τη δομή και 
λειτουργία των Ανώτατων Εκπαιδευτικών Ιδρυμάτων» 
(Α' 87), όπως αυτή η διάταξη επανήλθε σε ισχύ δυνάμει 
της περ. β' της παρ. 1 του άρθρου 1 του ν. 2188/1994 
«Ρύθμιση θεμάτων διοίκησης της εκπαίδευσης και άλλες 
διατάξεις» (Α' 18). 

β) της παρ. 2 του άρθρου 15 του ν. 2817/2000 «Εκπαί¬ 
δευση των ατόμων με ειδικές εκπαιδευτικές ανάγκες 
και άλλες διατάξεις» (Α' 78) και της παρ. 49 του άρθρου 
13 του ν. 3149/2003 «Εθνική Βιβλιοθήκη της Ελλάδας, 
Δημόσιες Βιβλιοθήκες και άλλες διατάξεις» (Α' 141). 

γ) του άρθρου 90 του κώδικα νομοθεσίας για την 
κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (Α' 98). 

δ) της παρ. 3 του άρθρου 22 του ν. 2362/1995 «Περί 
Δημοσίου Λογιστικού, ελέγχου των δαπανών του κρά¬ 
τους και άλλες διατάξεις» (Α' 247). 

ε) της υπ’ αριθμ. 1666/ΔΙΟΕ89/13.1.2009 κοινής απόφα¬ 
σης του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (Β’ 40). 

στ) της υπ’ αριθμ. ΣΤ5/5557/19.1.2009 κοινής απόφασης 
του Πρωθυπουργού και του Υπουργού Εθνικής Παιδείας 
και θρησκευμάτων «Καθορισμός αρμοδιοτήτων Υφυ¬ 
πουργών του Υπουργείου Εθνικής Παιδείας και Θρη¬ 
σκευμάτων» (Β’ 68). 

2. Τη γνώμη του Πρυτανικού Συμβουλίου του Ιονίου 
Πανεπιστημίου (συνεδρίαση υπ’ αριθμ. 4/29.11.2006). 

3. Τη γνώμη του Συμβουλίου Ανώτατης Πανεπιστημια¬ 
κής Εκπαίδευσης (συνεδρίαση υπ’ αριθμ. 7/21.12.2006). 


4. Το γεγονός ότι, από τις διατάξεις του διατάγμα¬ 
τος αυτού, προκαλείται δαπάνη σε βάρος του κρατικού 
προϋπολογισμού ύψους 410.000 € περίπου ετησίως, για 
την ίδρυση των προτεινόμενων θέσεων. Η δαπάνη αυτή 
θα καλυφθεί από τις πιστώσεις του Υπουργείου Εθνικής 
Παιδείας και Θρησκευμάτων (Ειδ. Φ. 19-250, ΚΑΕ 0200). 
Για την επόμενη πενταετία 2010 - 2014 θα ληφθεί μέ¬ 
ριμνα για την εγγραφή των σχετικών πιστώσεων στον 
ανωτέρω προϋπολογισμό των αντιστοίχων ετών. 

5. Την υπ’ αριθμ. 172/2009 γνωμοδότηση του Συμβου¬ 
λίου της Επικράτειας, με πρόταση των Υφυπουργών 
Εθνικής Παιδείας και Θρησκευμάτων και Οικονομίας 
και Οικονομικών, αποφασίζουμε: 

Αρθρο 1° 

Ίδρυση Θέσεων 

1. Ιδρύονται στο Ιόνιο Πανεπιστήμιο δέκα (10) θέσεις 
Διδακτικού Ερευνητικού Προσωπικού (Δ.Ε.Π.). 

2. Η κατανομή των ανωτέρω θέσεων στα τμήματα 
του Ιονίου Πανεπιστημίου πραγματοποιείται σύμφωνα 
με τις διατάξεις της περ. α’ της παρ. 5 του άρθρου 14 
του ν. 2817/2000. 

Άρθρο 2° 

Έναρξη Ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 23 Σεπτεμβρίου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΝΙΚΟΛΑΟΣ ΛΕΓΚΑΣ ΣΠΥΡΙΔΩΝ ΤΑΛΙΑΔΟΥΡΟΣ 

